**KUNSZENTMIKLÓS VÁROS POLGÁRMESTERE**

Iktatószám: Iga/29-2/2023.

Tárgy: Javaslat a "Kunpeszér településsel védőnői ellátás biztosítására kötött megállapodás

közös megegyezéssel történő megszüntetése" tárgyú Kunszentmiklós Város Önkormányzat

Képviselő-testületének 329/2022. (XI.23.) KT.sz. határozattal módosított 188/2022. (V.26.)  KT.sz.

határozat módosítására

Témafelelős: Károlyi Mónika Katalin

Véleményező bizottság**:** Ügyrendi, Szociális és Egyházügyi Bizottság

Városszépítő, Turisztikai, Kulturális és Egészségügyi Bizottság

Kunszentmiklós Város Önkormányzata

Képviselő-testületének

***Tisztelt Képviselő-testület!***

A Képviselő-testület a 188/2022. (V.26.) számú határozatával döntött arról, hogy Kunpeszér Község közigazgatási területén az egészségügyi alapellátás keretében védőnői ellátás tárgyban 2015. október 30. napján kelt megállapodást a Polgári Törvénykönyvről szóló 2013. évi V. törvény 6:212. §-a szerint jelen előterjesztés 2. számú melléklete szerint 2022. augusztus 31. napjával közös megegyezéssel megszünteti. Kunpeszér Község Önkormányzata a 64/2022. (VI.22.) számú határozatával jóváhagyta a megállapodás közös megegyezéssel történő megszüntetését.

„6:212. § [Megszüntetés a felek megállapodásával]

(1) A felek közös megegyezéssel a szerződést a jövőre nézve megszüntethetik vagy a szerződés megkötésének időpontjára visszamenő hatállyal felbonthatják.

(2) A szerződés megszüntetése esetén a felek további szolgáltatásokkal nem tartoznak, és kötelesek egymással a megszűnés előtt már teljesített szolgáltatásokkal elszámolni.

(3) A szerződés felbontása esetén a már teljesített szolgáltatások visszajárnak. Ha az eredeti állapot természetben nem állítható helyre, a szerződés felbontásának nincs helye.”

2022. augusztus 25. napján a 251/2022. (VIII.25.) KT sz. határozattal a Képviselő-testület elfogadta a fent említett szerződés módosítását, miszerint a „2022.augusztus 31.” szövegrész helyébe a „működési engedélyek módosításának véglegessé válásnak napjával, legkésőbb 2022. november 30.” szöveg lép.

2022. november 30. napján a 329/2022. (XI.23.) KT. sz. határozattal a Képviselő-testület újabb módosítást fogadott el a fenti szerződést módósítására, miszerint a „2022. november 30. szövegrész helyébe a „működési engedélyek módosításának véglegesség válásnak napjával, legkésőbb 2023. január 31.” szöveg lép.

2022. november 10. napján a Nemzeti Népegészségügyi Központ által megküldött, Védőnői körzet módosítás véleményezése tárgyú levélben leírtak alapján nem támogatják az egészségügyi alapellátási körzetek megállapításáról szóló rendelettervezetet, mivel a kialakított I. és III. területi védőnői körzetek nem képeznek területi egységet, így újbóli kialakítása szükséges a körzeteknek.

A védőnői körzetek módosítást követően a működési engedély kiadására hatáskörrel rendelkező BKM-i Kormányhivatal Kecskeméti Járási Hivatal Népegészségügyi Osztálya és az országos tisztifőorvos véleményét ***ismételten*** ki kell kérni.

Mivel a fentiekben részletezettek miatt a védőnői szolgálat működési engedélyének módosítására ebben a hónapban valószínűleg nem kerül sor a jogszabályi változások és a Kecskeméti Járási Hivatal Népegészségügyi Osztálya által, ezért a védőnői ellátásra kötött megállapodás megszüntetésének már korábban elfogadott határidejét módosítani szükséges.

Kérem a Tisztelt Képviselő-testületet, hogy az előterjesztést tárgyalja meg és a döntést meghozni szíveskedjen.

HATÁROZAT-TERVEZET

Tárgy: Kunpeszér településsel védőnői ellátás biztosítására kötött megállapodás közös megegyezéssel történő megszüntetésének módosítása

Kunszentmiklós Város Önkormányzata Képviselő-testülete (továbbiakban Képviselő-testület) megtárgyalta Lesi Árpád előterjesztését és a következő határozatot hozza:

1./ A Képviselő-testület úgy határoz, hogy a "Kunpeszér településsel védőnői ellátás biztosítására kötött megállapodás közös megegyezéssel történő megszüntetése" tárgyú Kunszentmiklós Város Önkormányzat Képviselő-testületének 329/2022. (XI.23.) KT.sz. határozattal módosított 188/2022. (V.26.)  KT.sz. határozat 1./ pontjában foglaltakat módosítja az alábbiak szerint:

A Képviselő-testület úgy határoz, hogy Kunpeszér Község közigazgatási területén az egészségügyi alapellátás keretében védőnői ellátás tárgyában 2015. október 30. napján kelt megállapodást a Polgári Törvénykönyvről szóló 2013. évi V. törvény 6:212. §-a szerint a módosított működési engedély véglegessé válásának napjával, de legkésőbb 2023. június 30. napjával megszünteti.

2./ A 188/2022. (V.26.) számú képviselő-testületi határozat módosítással nem érintett rendelkezései változatlan tartalommal fennmaradnak.

3./ A Képviselő-testület felhatalmazza Lesi Árpád polgármestert a megállapodás módosításának aláírására.

Határidő: 2023. június 30.

Felelős:

* Lesi Árpád polgármester
* Károlyi Mónika Katalin jegyző

A határozatról értesülnek:

- Lesi Árpád polgármester

- Károlyi Mónika Katalin jegyző

- Papp Edit költségvetési csoportvezető

- Kunpeszér Község Önkormányzata

- Irattár

*1. melléklet*

**Megállapodás közös megegyezéssel történő megszüntetése**

1. **SZÁMÚ MÓDOSÍTÁS**

amely létrejött egyrészről **Kunszentmiklós Város Önkormányzata** (6090 Kunszentmiklós, Kálvin tér 12., törzskönyvi azonosító száma: 724605, adószáma: 15724605 – 2 – 03, KSH száma: 15724605-8411-321-03) - melyet Lesi Árpád polgármester képvisel - másrészről **Kunpeszér Község Önkormányzata** ( 6096 Kunpeszér, Béke utca 8., törzskönyvi azonosító száma: 725042, adószáma: 15725046-1-03 KSH száma: 15725046-8411-321-03) melyet - Varga Attila polgármester képvisel – (a továbbiakban együttesen: Felek) között az alábbi feltételekkel:

1. A Felek rögzítik, hogy „Kunpeszér Község közigazgatási területén az egészségügyi alapellátás keretében védőnői ellátás tárgyban 2015. október 30. napján kelt megállapodást a Polgári Törvénykönyvről szóló 2013. évi V. törvény 6:212. §-a szerint 2022. augusztus 31. napjával közös megegyezéssel megszünteti”, amelyet Kunszentmiklós Város Önkormányzata Képviselő-testülete …/2022. (…) számú határozatának, valamint Kunpeszér Község Önkormányzata Képviselő-testülete …/2022. (…) számú határozatának felhatalmazása alapján egyező akarattal az alábbiak szerint módosítják:

A megállapodás 2./ pontja helyébe a következő rendelkezés lép:

„A Felek együttesen, azonos akaratnyilvánítással megállapodnak abban, hogy az 1. pontban rögzített megállapodást a működési engedélyek módosításának véglegessé válásának napjával, legkésőbb 2023. június 30. napjával közös megegyezéssel megszüntetik.”

2. Jelen módosítás 2023. február 1. napján lép hatályba, a megállapodás egyéb rendelkezési változatlan tartalommal érvényesek.

3. Jelen megállapodás 1 számozott oldalból áll, és 6 db egymással mindenben megegyező példányban készült, amelyből 3 db eredeti példány Kunszentmiklós Város Önkormányzatát, 3 db eredeti példány Kunpeszér Község Önkormányzatát illeti meg.

A Felek jelen megállapodás módosítást elolvasás és együttes értelmezés után, mint akaratukkal mindenben megegyezőt jóváhagyólag aláírják.

Kunszentmiklós, 2023. január…... Kunszentmiklós, 2023. január...

…………………………………………………………. …………………………………………………………..

Lesi Árpád Varga Attila

polgármester polgármester

Kunszentmiklós Város Önkormányzata Kunpeszér Község Önkormányzata